Diari Oficial de la Generalitat Valenciana


Sumari del DOGV 4972, del 23-03-2005 (2004/13187)

ACORD d'1 d'octubre de 2004, del Consell de la Generalitat, de generació de crèdit, per un import de quinze milions huitanta-un mil quatre-cents setanta-tres euros (82.154.593 euros) en el subprograma 322.52, «Formació professional ocupacional», que implica l'habilitació de dues línies de subvenció. (EXP.MOD.: 31.021/04).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4972

Data del DOGV
:   23-03-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2004/13221


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD d'1 d'octubre de 2004, del Consell de la Generalitat, de generació de crèdit, per un import de quinze milions huitanta-un mil quatre-cents setanta-tres euros (45.299.465 euros) en el subprograma 322.52, «Formació professional ocupacional», que implica l'habilitació de dues línies de subvenció. (EXP.MOD.: 31.021/04). [2004/X13363]
  
El Consell de la Generalitat, en la reunió del dia 1 d'octubre de 2004, va adoptar l'acord següent:
  
Per la Llei 3/2000, de 17 d'abril, es va crear el SERVEF com a organisme de la Generalitat de naturalesa administrativa, encarregat de gestionar les polítiques d'ocupació i formació professional i la intermediació entre oferents i demandants en el mercat de treball i l'orientació laboral a la Comunitat Valenciana, de forma coordinada amb d'altres òrgans de la Generalitat.
  
El SERVEF, a través de la Direcció General de Formació i Qualificació Professional, té entre els seus objectius proporcionar una formació professional contínua dels treballadors empleats per a elevar la seua qualificació professional i millorar la competitivitat de les empreses.
  
La formació professional contínua ha de contribuir a l'adquisició de nous coneixements i al reciclatge permanent per a així aconseguir una major promoció i integració social dels treballadors. Aquest objectiu s'ha d'aconseguir compartint la responsabilitat de l'administració amb els agents socials i tenint, a més, amb la col·laboració de les empreses i institucions de formació.
  
Amb el nou model de gestió de formació contínua es pretén:
  
- En primer lloc, facilitar a les empreses el desenvolupament de programes de formació per als seus treballadors mitjançant un procediment àgil, flexible i senzill per a les empreses, que els permetrà planificar i desenvolupar la formació que necessiten.
  
- En segon lloc, incidir en les principals mancances formatives dels treballadors en activitats professionals de caràcter sectorial o intersectorial, així com en les necessitats més específiques de les cooperatives i societats laborals o dels treballadors autònoms.
  
- En tercer lloc, millorar l'eficàcia del subsistema de formació professional contínua a través de les accions complementàries i d'acompanyament a la formació, que tenen com a objecte la investigació i prospecció del mercat de treball per a anticipar-se als canvis en els sistemes productius i analitzar la repercussió de la formació contínua en la competitivitat de les empreses i en la qualificació dels treballadors.
  
La Conferència Sectorial per a Afers Laborals, en la reunió del dia 29 de juliol de 2004, va acordar l'aprovació de la distribució de fons entre les comunitats autònomes per al finançament de nous programes de formació contínua, amb l'objecte de posar en funcionament les iniciatives que en aquesta matèria s'arrepleguen en el Reial Decret 1.046/2003, d'1 d'agost, i la gestió dels quals correspon a les comunitats autònomes.
  
Com a conseqüència d'això, s'han assignat a la Comunitat Valenciana 37.528.554 euros, d'acord amb el certificat emés pel secretari general tècnic del Ministeri de Treball i Afers Socials en data 30 de juliol de 2004 i amb l'Ordre TAS/2.943/2004, de 10 de setembre, BOE núm. 222.
  
La directora general del SERVEF ha proposat destinar aquestos majors ingressos a incrementar la dotació dels crèdits del subprograma 322.52, «Formació Professional Ocupacional», d'acord amb el detall següent:
  
Capítol I. Despeses de personal: 150.820 euros
  
Capítol II. Despeses corrents: 603.253 euros
  
Capítol IV. Transferències corrents: 94.533.385 euros
  
La consignació proposada en els capítols I i II correspon al finançament de les despeses de gestió, assessorament i control de les entitats beneficiàries del Programa de Formació Contínua, atés que en l'article 3.1 de l'Ordre TAS/2.943/2004, de 10 de setembre, s'estableix fins a un màxim del 5% del total de l'assignació territorial.
  
Per tot això, de conformitat amb el que preveuen els articles 32 i 33 del Text Refós de la Llei d'Hisenda Pública de la Generalitat i els articles 17 i 18 de la Llei 17/2003, de 31 de desembre, de Pressupostos de la Generalitat per al 2004, i a proposta del conseller d'Economia, Hisenda i Ocupació, el Consell de la Generalitat
  
ACORDA
  
Primer
  
Incrementar el pressupost d'ingressos del Servici Valencià d'Ocupació i Formació per un import de 54.953.058 euros, que s'imputaran al subconcepte econòmic 402.04, «Transferències corrents d'Organismes de l'Estat. Àrea d'Ocupació».
  
Segon
  
Incrementar el pressupost de despeses del Servici Valencià d'Ocupació i Formació en les aplicacions pressupostàries que es detallen a continuació:
  
53.15.50.4304.796.88.11 194.231 euros
  
82.13.91.8215.940.16.2 603.253 euros
  
20.45.15.9325.622.63.8 77.752.011 euros
  
Tercer
  
Habilitar les línies de subvenció T5643000, «Accions complementàries i d'acompanyament a la formació» i T5644000, «Contractes programa formació», en el subprograma 322.52, «Formació professional ocupacional», per imports d'1.591.930 € i 51.620.789 €, respectivament.
  
València, 1 d'octubre de 2004
  
El vicepresident i secretari del Consell de la Generalitat,
  
VÍCTOR CAMPOS GUINOT
  
ANNEX DE LÍNIES DE SUBVENCIÓ EXERCICI 2004
  
TRANSFERÈNCIES CORRENTS
  
CODI: 322.52
  
SUBPROGRAMA: FORMACIÓ PROFESSIONAL OCUPACIONAL
  
EXPEDIENT: 31.021/04
  
CODI: T5643000
  
DENOMINACIÓ: ACCIONS COMPLEMENTÀRIES I D'ACOMPANYAMENT A LA FORMACIÓ
  
IMPORT: 1.591.930
  
BENEFICIARIS: EMPRESES, ENTITATS O ORGANITZACIONS
  
NOR. REGUL.: Ordre Conselleria
  
DESCRIPCIÓ I FINALITATS: Subvenció d'accions per a la investigació i prospecció del mercat de treball
  
CONVOCATÒRIA: Genèrica
  
AP. G.V. NO CONDICIONADA
  
FONS FINALISTES : INEM 1.591.930
  
AP. CONDICIONADA G.V.
  
FONS PROPIS:
  
CODI: T5644000
  
DENOMINACIÓ: CONTRACTES PROGRAMA FORMACIÓ
  
IMPORT: 88.087.948
  
BENEFICIARIS: ORGANITZACIONS EMPRESARIALS I SINDICALS, ENTITATS CREADES A L'EMPARA DE LA NEGOCIACIÓ COL·LECTIVA SECTORIAL, CONFEDERACIONS I FEDERACIONS DE COOPERATIVES O SOCIETATS LABORALS, ASSOC. DE TREBALLADORS AUTÒNOMS
  
NOR. REGUL.: Ordre Conselleria
  
DESCRIPCIÓ I FINALITATS: Realització d'accions formatives a treballadors en actiu
  
CONVOCATÒRIA: Genèrica
  
AP. G.V. NO CONDICIONADA
  
FONS FINALISTES :INEM 69.058.731
  
AP. CONDICIONADA G.V.
  
FONS PROPIS: